Scola 'e Resina

Cu scola 'e Resina o Repubbreca 'e Puortece, seconno ll'ironica denominazzione 'e Domenico Morelli, se ntenne nu gruppo 'e petture ca fatecattero a Rivara (lucalità ogge ngruobbata dinto comune 'e Ercolano) e a Puortece, do 1863 ô 1867, zoè 'a ll’arrivo a Napule 'e Adriano Cecioni, nfino â partenza 'e Giuseppe De Nittis pe Parigge.

'O prugramma da scola fuje dicettamente anteaccaremeco, orientato 'mmerzo 'o sturio do vero, ll'immeriatezza da mpressiona e affine a chillo de macchiaiole. De Nittis, 'int' ll'anne puortecese aveva facette na serie 'e paisaggie affunate 'int' na lumere limpia e tersa; 'o stesso impiantò ca ritruovammo 'inte ffatecate 'e Marco De Gregorio, cchiú nnirizzate però 'mmerzo 'a rappresentazione do paisaggio da cità. Dopp' ô Cecine, De Nittis e De gregorio, ate membre generalmente ncruse 'into nocleo 'inta scola 'e Resina songo: Federico Rossano e Antonino Leto.

Seconno Diego Martelli: «[Cecioni] fatta allianza cu Marco De Gregorio, Giuseppe De Nittis e Federico Rossano, custituette cu issi na cammarata 'e radecale 'n arte, ca niscuna autorità ricanuscenno, disprezzanno tutto quanto puteva prucurà lloro benessere, cu 'e ccuncessione fatte â moda, se addecriano de nteme suddisfazione ca prucura ê artiste vere, 'n' cummunione d’idee, ll'asservazione attenta da natura, 'o sunnà cutediano e cuntinuo ncoppa tutte ll'affette e ncoppe tutte 'e forme do cagnarse cuntinuo de ffiure da vita».

Categurìa:Pittura